మురళి కృష్ణ (నటుడు)

మురళీకృష్ణ ప్రముఖ గాయని ఎస్. జానకి గారి ఏకైక కుమారుడు. ఆయన ఒక భరతనాట్య కళాకారుడు, నటుడు  రచయిత. 2026 జనవరిలో కర్ణాటక రాష్ట్రం మైసూరులో ఆయన హఠాన్మరణం చెందారు. ఆయన వయసు 65 సంవత్సరాలు.

 జీవితం 
మురళీకృష్ణ శిక్షణ పొందిన భరతనాట్య కళాకారుడు. సినిమాల కంటే ఎక్కువగా నాట్యరంగంలో ఆయనకు గుర్తింపు లభించింది. అనేక వేదికలపై భరతనాట్య ప్రదర్శనలు ఇచ్చారు. ఆయన భార్య ఉమ కూడా క్లాసికల్ నర్తకి. వీరిది ప్రేమ వివాహం కాగా, వ్యక్తిగత కారణాల వల్ల తరువాత విడిపోయారు. వీరికి ఇద్దరు కుమార్తెలు ఉండగా, పెద్ద కుమార్తె వర్ష రెండేళ్ల క్రితం మరణించారు.

వ్యక్తిగత జీవితంలో ఒడిదుడుకులు ఎదుర్కొన్న మురళీకృష్ణ, తన తల్లి ఎస్. జానకితో కలిసి హైదరాబాద్‌ లో నివసించేవారు. తండ్రి రామ ప్రసాద్ మరణానంతరం తల్లిని చూసుకునే బాధ్యతను పూర్తిగా మురళీకృష్ణే తీసుకున్నారు.

 సినీరంగం 
మురళీకృష్ణ సినీరంగ ప్రవేశం తె శ్రుతిలయలు చిత్రంతో జరిగింది. తరువాత వినాయకుడు, మల్లెపువ్వు వంటి చిత్రాల్లో నటించారు. ఆయన మలయాళం, కన్నడ భాషలపై మంచి పట్టు కలిగి ఉన్నారు. మలయాళంలో సురాజ్ వెంజరమూడు హీరోగా రూపొందిన కూలింగ్ గ్లాస్ చిత్రానికి కథను అందించారు.

 మరణం 
కొంతకాలంగా అనారోగ్యంతో బాధపడుతున్న మురళీకృష్ణ 2026 జనవరి లో మైసూరులో హఠాన్మరణం చెందారు. ఆయన మృతి తల్లి ఎస్. జానకికి తీవ్ర ఆఘాతంగా మారింది. జీవిత చరమాంకంలో ఆమెకు అండగా నిలిచిన కుమారుడిని కోల్పోవడం తీరని విషాదాన్ని మిగిల్చింది.

 మూలాలు